Med opførelsen af den faste [[Storebæltsforbindelsen|Storebæltsforbindelse]], den faste [[Øresundsforbindelsen|Øresundsforbindelse]] med banebetjening af [[Kastrup Lufthavn]], den københavnske [[Københavns Metro|Metro]] og lignende tiltag i 1990-erne skete der en afgørende ''genstyrkelse af banenettets betydning i samfærdselsmønsteret, ikke mindst personbefordringen''. Togene blev atter fyldte med rejsende, og den forbedrede banebetjening indebar et voldsomt fremstød for de byer, der lå i tilknytning til jernbanenettet. Fjern[[pendling]]en har været stadig voksende, ikke mindst i de bånd, der havde fast og hurtig banebetjening i form af [[lyntog]], [[intercitytog]] og [[regionaltog]] samt naturligvis i form af [[Øresundstog]]-forbindelserne til [[Skåne]], [[Halland]] og [[Blekinge]]. De fulde virkninger heraf lader sig næppe overskue, ikke mindst fordi nye tiltag til yderligere forbedringer af banenettet er at forudse inden for en overskuelig fremtid. Stationsbyerne – de der fortsat har banebetjening – kan se fremtiden i møde med fortrøstning.
Samfund Historie Migration